„ Síðasti bærinn í dalnum “ er kvikmynd eftir Óskar Gíslason eftir samnefndri sögu Lofts Guðmundssonar blaðamanns . Ein af fyrstu íslensku kvikmyndum í fullri lengd , frumsýnd 1950 . Óskar var einn af frumkvöðlum í íslenskri kvikmyndagerð . Sígilt ævintýri um baráttu góðs og ills . Sögufélagið Steini stendur fyrir sýningu á þessari landsfrægu bíómynd í Fólkvangi á Kjalarnesi laugardaginn 18. janúar , kl. 16 . Núna hefur myndin verið endurunnin og bætt . Allir eru hvattir til að koma og sjá þessa skemmtilegu mynd og styrkja Sögufélagið Steina í leiðinni . Sigþór Magnússon fyrrv. skólastjóri og stjórnarmaður Steina flytur inngang að myndinni . Frítt fyrir börn . Fyrir fullorðna ( 18 ára og eldri ) 1000 kr . Fyrir hjón 1500 kr . Veitingar í hléi en þær eru innifaldar í aðgangseyri .